Document ID: 32005R1553

ΚΑΝΟΝΙΣΜΌΣ (ΕΚ) αριθ. 1553/2005 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 7ης Σεπτεμβρίου 2005
για την τροποποίηση του κανονισμού (ΕΚ) αριθ. 1177/2003 σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC)
(Κείμενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,
την πρόταση της Επιτροπής,
Αποφασίζοντας σύμφωνα με τη διαδικασία του άρθρου 251 της συνθήκης (1),
Εκτιμώντας τα ακόλουθα:
(1)
O κανονισμός (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου, της 16 Ιουνίου 2003, σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) (2) καθορίζει ένα κοινό πλαίσιο για τη συστηματική παραγωγή κοινοτικών στατιστικών σχετικά με το εισόδημα και τις συνθήκες διαβίωσης που να περιλαμβάνουν συγκρίσιμα και επίκαιρα συγχρονικά και διαχρονικά δεδομένα σχετικά με το εισόδημα καθώς και με το επίπεδο και τη σύνθεση της φτώχειας και του κοινωνικού αποκλεισμού, τόσο σε εθνικό όσο και σε ευρωπαϊκό επίπεδο.
(2)
Λόγω της προσχώρησης νέων κρατών μελών στην Ευρωπαϊκή Ένωση την 1η Μαΐου 2004, είναι ανάγκη να επεκταθεί το παράρτημα ΙΙ του κανονισμού (ΕΚ) αριθ. 1177/2003, δεδομένου ότι το παράρτημα αυτό καθορίζει για κάθε κράτος μέλος τα ελάχιστα αποτελεσματικά μεγέθη δείγματος που απαιτούνται βάσει του προγράμματος EU-SILC.
(3)
Επιπλέον, φαίνεται ότι τα περισσότερα νέα κράτη μέλη και αρκετά από τα παλαιά κράτη μέλη χρειάζονται περισσότερο χρόνο για να προσαρμόσουν τα συστήματά τους στις εναρμονισμένες μεθόδους και τους εναρμονισμένους ορισμούς που χρησιμοποιούνται για την κατάρτιση των κοινοτικών στατιστικών.
(4)
Ο κανονισμός (ΕΚ) αριθ. 1177/2003 θα πρέπει επομένως να τροποποιηθεί αναλόγως,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1177/2003 τροποποιείται ως εξής:
1.
Στο άρθρο 4, η δεύτερη παράγραφος αντικαθίσταται από το ακόλουθο κείμενο:
2. «Κατά παρέκκλιση από την παράγραφο 1, η Τσεχική Δημοκρατία, η Γερμανία, η Κύπρος, η Λεττονία, η Λιθουανία, η Ουγγαρία, η Μάλτα, οι Κάτω Χώρες, η Πολωνία, η Σλοβενία, η Σλοβακία και το Ηνωμένο Βασίλειο επιτρέπεται να αρχίσουν την ετήσια συλλογή συγχρονικών και διαχρονικών δεδομένων το 2005.
Η έγκριση αυτή τελεί υπό την προϋπόθεση ότι τα εν λόγω κράτη μέλη θα παράσχουν συγκρίσιμα δεδομένα για το 2004 για τους συγχρονικούς κοινούς δείκτες της Ευρωπαϊκής Ένωσης που εγκρίθηκαν από το Συμβούλιο πριν από την 1η Ιανουαρίου 2003 στο πλαίσιο της ανοικτής μεθόδου συντονισμού και οι οποίοι μπορούν να προκύψουν βάσει του μηχανισμού EU-SILC.»
2.
Στο άρθρο 13 προστίθενται οι ακόλουθες παράγραφοι:
4. «Κατά παρέκκλιση από την παράγραφο 1, η Εσθονία λαμβάνει οικονομική ενίσχυση από την Κοινότητα με σκοπό την κάλυψη του κόστους των εργασιών για τέσσερα έτη συλλογής δεδομένων, αρχής γενομένης από το 2005.
5. Η χρηματοδότηση για το έτος 2007 πρέπει ακόμη να εξασφαλιστεί από μελλοντικό κοινοτικό πρόγραμμα.»
3.
Το παράρτημα II αντικαθίσταται από το κείμενο που παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Στρασβούργο, 7 Σεπτεμβρίου 2005.

Labels: 0
15
19